Oberta la inscripció per al nou curs acadèmic en la Colla de Dolçaines i Percussió UV

## Oberta la inscripció per al nou curs acadèmic en la Colla de Dolçaines i Percussió UV

La Universitat de València ha obert la inscripció en la Colla de Dolçaines i Percussió per al primer quadrimestre del curs acadèmic 2023-2024 fins al dia 30 d’octubre. Com a novetat d’aquest curs la formació musical es dividirà en dos grups en funció de les seues competències musicals.

La Colla de Dolçaines i Percussió UV reprén la seua activitat a la Sala Sanchis Guarner de la Facultat de Filologia, Traducció i Comunicació, amb la possibilitat d’inscriure’s a un dels dos grups en què es dividirà enguany la formació musical.

Mentre el ‘nivell d’iniciació’ està dirigit a estudiantat amb un coneixements bàsic de lectura musical que vulga començar a tocar amb instruments de música tradicional, el grup ‘colla’ s’adreça a estudiantat amb coneixements previs d’interpretació amb dolçaina i/o percussió tradicional.  Els assaigs durant el primer quadrimestre seran tots els dijous, des del 21 de setembre al 21 de desembre, de 18 a 19 hores i de 19 a 21 hores, respectivament.

LEls candidats i candidates hauran de ser alumnes de la Universitat de València amb una edat màxima de 28 anys amb coneixements previs d’interpretació amb dolçaina i/o percussió tradicional, en el cas del grup ‘colla’ i amb formació bàsica en lectura musical per al ‘nivell d’iniciació’. Per a completar l’inscripció s’haurà d’omplir un formulari de preinscripció.

La Colla de Dolçaines i Percussió de la Universitat de València, , dirigida per Juan Ramon Martí, és una agrupació estable, representativa i innovadora en el camp de la música tradicional, sempre des d’un vessant formatiu.

**Formacions musicals UV**

Junt amb la Colla de Dolçaines i Percussió, la resta d’agrupacions musicals de la Universitat de València continuen igualment en període d’inscripció i d’incorporació de nous membres.

L'**Orfeó Universitari de València (OUV), cor universitari en actiu més antic de tot l’Estat i un dels cors amb més història de la ciutat, admiteix candidatures de nous cantors i cantores fins el pròxim 1 d’octubre. Per a les proves d’accés només es requereix tindre més de 18 anys i estar matriculat en alguna universitat o bé posseir estudis de música.**

**Per la seua banda, l'**Orquestra Filharmònica de la Universitat de València (OFUV) realitzarà les proves per a incorporar a nous membres el dia 23 d’octubre a la sala Charles Darwin del Campus de Burjassot. Es convoquen places per a les especialitats d’oboè/corn anglés, clarinet/clarinet baix, fagot, trompeta, trompa aguda, trompa greu, tuba, arpa, violí, viola, violoncel i contrabaix.

Per a presentar una nova candidatura s’ha de tindre menys de 23 anys i estar cursant, com a mínim, els últims cursos d’ensenyances professionals de música. A més, es valorarà positivament estar cursant estudis universitaris.

Finalmente, la Escola Coral la Nau, agrupació coral formada per xiquets i xiquetes a partir de 7 anys fins a 4a d’ESO, començarà els seus assaigs setmanals el dia 2 d’octubre. Els  assaigs tindran lloc al Col·legi Major Rector Peset, els dilluns de vesprada.  El període d’inscripció continuarà obert fins que queden places vacants.

Arxivat en:

, Música
, Estudiant/a
, Àrea d'Activitats Musicals

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar